साहित्य के माध्यम से लेखक ओह संसार से लोग के परिचित करावेला जेकर ऊ कल्पना करेला, भा महसूस करेला. एहसे जवन साहित्य लोग के आपन भासा-आपन बोली में होला ओकर धार सबसे बेसी होला. साहित्य के सबसे छोट बाकिर सबसे बेसी असर करे वाली विधा ह- कहानी आ कविता.
अब त रंग में भंग परिये गइल रहे. दरोगा जी के जगि में अइसन असगुन! जतना लोग ओतना बाति. आधा मिनट के अन्दरे लोग पागल के लागल तडि़आवे. एगो पागल के पीछे अतना आलम ओकरा के पकड़े खातिर पगलाइल धउरत रहे. भइल ई रहे...
अब टिसुरी के घरे कवनो बात होखे आ चउधरी ग्यान सिंह से छिपल रहि जाव भला. ऊ का खाला, का पहिरेला, के गोंने जिएला-मूवेला चउधरी कुल जानेलन. ऊ अनेरिहे चउधरी थोरे भइल बाडऩ. कुछ चउधुराहट बा तबे नू. टिसुरिया त उनकर हरवाहे ठहरल. ओकर आ ओकरा बाल-बच्चा का एक-एक हरकत के गिनती उनका पास बा.
पति के परमेश्वर मानेवाली तीन गो भारतीय नारी के कहानी जे लोग के समूचा जिनगी आपन पति के बाट जोहत निकल गइल बाकिर मन में आपन परमेश्वर के प्रति उहे भाव बनल रहल...
बड़की-बड़की आंख. धनुख लेखा तनल-तनल भौं. सुग्गा नियन उठल नाक. करिया-करिया घुंघुरूआ केस. मजगर सेनुर से भरल मांग. लिलार प सेनुरे के बड़ लाल टीका. कद साधारण. रंग गाढ़ा सांवर. देह से स्वस्थ आ चिकन-चाकन. छरमतिया आपन मुसहर टोला के एगो देखनउक मेहरारू रहे. ओकरा के जे देखे, ऊ देखते रह जाव. बाकिर केहू के ओकरा पंजरा ठेके के हिम्मत ना जुटो.
बिआह के नाम सुनते जहां मन गद गद हो जाला, उंहवे बिआह कटवा के नाम सुनते जिऊ जर जाला. बाकी बिआह आ बिआहकटवा दूनो एके सिक्का के दूगो पहलू हवे. कुछ लोग बिआहकटवा के बाउर आदमी समझेलें बाकिर कबो-कबो बिआह कटवन के चलते लइकी वालन के कल्यानो हो जाला. जहां जे दू चार बेर कवनो लइका के बिआह कटल कि ओह बबुआ के भाव कम भइल. जहां चार लाख के मांग होत होखे, जदि दू बेरा ऊ लइका प बिआहकटवा महापुरुष के कृपा हो जाय त पचासो साठ हजार प सौदा पट सकेला.
द संडे इंडियन एह बार प्रकाशित कइले बा भोजपुरी के 20 कहानी. जवना में रउरा पढ़ सकेनी जानल मानल कहानीकार शिवपूजन सहाय, गिरिजाशंकर राय, रमाशंकर श्रीवास्तव, भगवती प्रसाद द्विवेदी और अशोक द्विवेदी के अलावा कइगो अउर लेखकन के कहानी. पढ़े खातिर क्लिक करीं.
ताल के पानी में गोड़ लटका के कुंती ढेर देर से बइठल रहे. गोड़ के अंगुरिन में पानी के लहर रेसम के डोरा लेखा अझुरा-अझुरा जात रहे आ सुपुली में रह-रह के कनकनी उठत रहे जे गुदगुदी बन के हाड़ में फइल जात रहे. कबहूं, झिंगवा मछरी एंड़ी भिरी आके कुलबुलाए लागत रही सन, त सऊंसे देह गनगना जात रहे.
अब तनी लडि़का के बोलार्इं सभे, नांव नकल त मिलिए गईल बा. तनी देख लियाव, लमहरा जाए के बा, राती खानी बीजे के बेरा आवे-जाए में तनीए सा अदमी के झलक मिलल रहे. शादी बियाह के मामला बा. फिरंगी ठकुराई घरे बोलावे गइल. काहो घरभरन, चुल्हा में मूड़ी लुकवले रहबऽ?
ई संजोगे रहे कि ओह दिने दिदिया कचहरी के राहे केनियो जात रही, कि अचानके थथम गइली आ लगली सोंचे. आपन आंखि के ऊ कई बेर मलली तबो विश्वास ना पड़े, फेरू निगिचा जाके देखली त इत्मीनान भइल, कि सांचो ई बीने हई. ई बीना कब से करिया कोट पहिने लगली, ऊ ना सोच पवली. इनकर त जिनगिए बदल गइल बा. आगे पढ़ी...
उठत जवानी रहे दूनों के. ओह जवानी पर भी अइसन चिक्कन पानी रहे कि देखनिहार के आंखि बिछिलात चले. गांव के लोग कहे कि बरम्हा का दुआरे जब सुघराई बंटात रहे तब सबसे पहिले ईहे दूनों बेकती पहुंचले. सचमुच दूनों आप-आपके सुग्घर. बिआह का बेर मांड़ो में देखनिहार का धरनिहार लागल रहे. घर-परिवार में केहू ना रहे.
हमरा के फूलमती चाची से जरूरे मिले के कहल गइल रहे. सामुदायिक विकास से जुड़ल एगो काम खातिर हमरा ओह गांव जाए के रहे. हमरा साथे दू गो सहयोगियो रहलन. अचरज के बात ई रहे कि राष्ट्रीय राजमार्ग प हिचकोला खात आवत हमनी के गाड़ी कच्चा रास्ता प आराम से चलत रहे. डेढ़-दू कोस चलला के बाद ई रास्ता पगडंडी में बदल गइल त हमनी के गाड़ी छोड़े के पड़ल. एक फलांग आगे गांव रहे
आज अखबार खोललीं त गिनती में बाघन के संख्या बढ़ गइल रहे. जान के जइसे जान आइल. केतना अजब लागत बा, काल्ह तक देखल गिद्धन के अलोपित हो गइल. कठफोड़वा के पेड़ के तना प सट के 'टिर्र-टिर्र' कइल, फेर देरी ले लमहर ठोढ़ से 'ठक्-ठक्क' करत ओके फोड़ल.
नेवता देखते मन चटक गइल. आहि दादा, हे भदवारी में ई बिआह के नेवता कहां से. गिरधारी भगत बहरा के नेवता जल्दी छूअस ना, दोसरे से पढ़वा लेस. अपने छूइहें त ओकरा पहिले हाथगोड़ धो के मुंह में कुछ डलिहें-मुंह मीठ करिहें तब भोले बाबा के नाम लेके नेवता के लिफाफा खोलिहें. अब त नेवता लेके आवे वाला हजाम ठाकुर लोग दुलुम हो गइल.
ऊ बिल्डिंग से नीचे उतरल तब गार्र्डेन वाला कोना प लोग जमा रहे. ऊ आपन मोटरसाइकिल स्टार्ट करे लागल त कई लोग ओकरा के घूम के देखल. एगो अनजान डर ओकरा रीढ़ के हड्डी में रेंग गइल रहे. पता ना काहे आजकाल ऊ जब आपन ऑफिस से वापिस आवेला तब आ जब दफ्तर जाए खातिर बाहर निकलेला तब बिल्डिंग के आस-पास कुछ लोग के एके होके रहस्यमय ढंग से बतियावत देखेला. फेर मय दिन ऊ दफ्तर आ घर में तनाव से तडफ़ड़ात बेचैन रहेला.
रामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहूं हल्का पड़ गईल बानी.''
उनका अपना नौनिहाल प भरोसा रहे. उनकर नजर आशा के ओह किरन प झुकि गइल. नौनिहाल जी उनका बगल में अपना बपसी के कुरता पकड़ले खाकी नेकर में चरखाना के कमीज आधा खोंसले आधा पताखा लेखा फहरवले, कड़ुआ तेल से सनाइल आपन कोंहड़ा लेखा मुंडी उठा के मेला के भीड़ में भुलाइल बाछा लेखा चावा प खड़ा होके पता ना केने तिकवत रहलन.
ओह दिन गबुदना एक दम गेना लेखा उछलत आइल रहे. असहूं ऊ हमेशा बत्तीसी देखाइएके बोलेला. हम ओकरा के कब से जानतानी ठीक से नइखीं कह सकत. भंइसी के चरवाही में जब जाइब त देखब कि टोला भर के भंइस ऊ अकेलहीं हांकता. सांच कहीं त हमनी के चरवाही में गबुदना के रहते कवनो चिंता ना रहल.
ई कुल बतकही खदेरन के सुना दिहलस फुलझरिया. उनुकर कपार बथे लागल. खीस त एतना बरल कि मंगरी के ढठिया दिहीं, बाकिर दिन जे धरा गइल रहे. ई कइला से लोग-बाग का सोची. एहसे नीक बा कि ओकरा के बियाहे बिदाई क दिहीं. जवन होई देखल जाई. भावना आ विचार जब आपस में मिलेला तबे निश्चय के जनम होला. आ निश्चय क्रिया में बदलेला. खदेरन के निश्चय क्रिया में रूपांतरित होखे लागल, आ ऊ बियाह के तइयारी में जुट गइलन.
अटारी के कवनों तल्ला से एगो लइका अंगना के एकदम बीचे में आके गिरल रहे. जब ले लोगन के धेयान लइका के ओर जाइत, ओकरा मुंह से लोहू गिर के ऐने-ओने बटे लागल. गिरला के चोट से बेहोस लइका के कपार एक ओरे लुढ़ुक गइल.
गांव में खबर फइलल 'झूरी काका मू गइलन' जे सुने ऊ एक बेर ठक हो जाव. जइसे बिच्छी के जहर चढ़ेला ओही तरे ई खबर गांव में फइलत जाव. खबर सुनते झूरी काका के चेहरा नजर का सोझा खाड़ हो जाव. अध पाकल बार संवारल, रंग-कद-काठी नीमन, अधबंहिया बगल में जेब वाली सीयल गंजी, फेटामार के धोती पहिरले, कान्ह प मारकीन के गमछा जवन ओढ़े आ पहिरे दूनो के काम आवे
हमनी के जवना समाज में रहत बानीं, सिनेमा हमेशा से ओह समाज के प्रतिबिंबित करत रहल बा. एह कारण अगर 50 के दशक के फिल्मन के देखल जाव त ओह में स्वतंत्रता संग्राम के कथानक बा त 60 के दशक के अधिकांश फिल्म दास प्रथा, कालाबाजारी अउर भ्रष्टाचार से संघर्ष करत लउकेला.
जब हम ई संपादकीय लिखत रहनीं ओह समय तक अन्ना तिहाड़ में रहन अउर ओहिजे रहे के जिद प अड़ल रहन. बहुत से भारतीय एकरा के अन्ना के संघर्ष के जबरदस्त ताकत के रूप में देखत बाडऩ. सरकार उनके अनशन के रोके खातिर मूर्खतापूर्ण शर्त लगा के अउर उनका के गिरफ्तार क के एगो बड़ भूल कइलस.
कब्रिस्तान परी के कहानी के किताब लेखा बा. हरेक कबर प लागल पाथर संकेत करत बा कि कहानी शुरू होत बा, 'एगो समय के बात बा...'जइसन वाक्य से अउर खतम होला, 'ऊ सब मर गइलन, अइसे आ ओइसे, पहिले आ फेर बाद में'बाकिर. एलेक्स नींदे में करवट बदलत रहन.
हिन्दी के अंग्रेजी से डरे नइखे लागत त भोजपुरी से काहे डर लागता. ई पूर्वाग्रह से ग्रसित लोगन के बात ह. भोजपुरी के आगे बढ़ला से हिंदी के नोकसान होई, ई कुछ नामी हिंदी साहित्यकारन के गुलाम मानसिकता के परिचायक बा. डॉ. जनार्दन सिंह के कहनाम बा कि ई सोच होखहीं के ना चाहीं.
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva